Greg LeMond
<s>Greg Lemond (; 26. jun 1961) je bivši američki profesionalni biciklista u periodu od 1981. do 1994.</s><s>Lemond je trostruki pobednik Tur de Fransa i dvostruki svetski šampion.</s><s>Lemond je bio prvi neevropski pobednik Tur de Fransa i prvi Amerikanac koji je osvojio svetsko prvenstvo.</s><s>Lemond je prvi profesionalac koji je potpisao ugovor na milion dolara.</s>

<s>Detinjstvo i amaterska karijera</s>

<s>Lemond je rođen u Lejkvudu, u Kaliforniji, a odrastao je u Vošou, u Nevadi.</s><s>Roditelji su mu Bob Lemond i Berta, a ima dve sestre, Keti i Karen.</s><s>Pohađao je srednju školu u Renou i išao je biciklom u školu.</s>

<s>Biciklizmom je počeo da se bavi 1976. i učestvovao je u trku za uzrast od 13 do 15 godina.</s><s>Nakon što je pobedio svih 11 trka na kojima je učestvovao, dozvoljeno mu je da vozi protiv starijih, od 16 do 19 godina.</s><s>1977. sa 15 godina, Lemond je osvojio drugo mesto na Turu Fresno i privukao je pažnju Američkog selektora koji je rekao da je Lemond pravi dijamant.</s><s>1978. vozio je na juniorskom svetskom prvenstvu i završio ga je na devetom mestu.</s><s>Ušao je u sastav Američkog tima za Olimpijske igre 1980. ali su ih bojkotovali i Lemond je bio sprečen da vozi na Olimpijskim igrama.</s><s>Američki selektor je hteo da Lemond učestvuje na narednim Olimpijskim igrama i pokušao je da ga nagovori da ne počinje još profesionalnu karijeru.</s><s>Ipak, na dan završetka Tur de Fransa 1980.</s><s>Lemond je potpisao ugovor sa timom Reno.</s>

<s>Profesionalna karijera</s>

<s>Početak karijere</s>

<s>1981. je počeo profesionalnu karijeru.</s><s>Prvu pobedu je ostvario nakon tri meseca, osvajanjem etape na Francuskom Turu Ois, a nakon toga je osvojio Kors Klasik.</s><s>Na Kriterijumu Dofine osvojio je treće mesto, radeći za timskog lidera Bernara Inoa.</s><s>1982. godine, osvojio je Tur Avenir.</s><s>Tokom Lijež—Bastonj—Liježa polomio je ključnu kost i povređen je vozio svetsko prvenstvo i osvojio je drugo mesto, izgubivši u sprintu od Italijana Đuzepea Saronija.</s><s>1983.</s><s>Lemond je osvojio svetsko prvenstvo, kao i Kriterijum Dofine, čime je potvrdio da će biti dobar vozač za grand tur trke.</s>

<s>1984—1986</s>

<s>Lemond je prvi Tur de Frans vozio 1984. godine, kao podrška timskom lideru, Loranu Finjonu. finjon je osvojio Tur, a Lemond je osvojio treće mesto i klasifikaciju za najboljeg mladog vozača.</s>

<s>1985. godine, Lemond je prešao u tim La Vie Claire, kako bi pomogao Bernaru Inou da osvoji peti Tur de Frans.</s><s>Lemond je potpisao ugovor na tri godine vredan milion dolara.</s><s>U planinama je bilo jasno da je Lemond sposoban da i sam osvoji Tur.</s><s>U prvim brdskim etapama, Ino je doživio pad i bio je ranjiv.</s><s>Na 17 etapi, koja je imala tri velika uspona, na drugom, Kol de Turmeleu, Lemond je pratio Stivena Rouča u napadu, ali mu je iz tima poručeno da se vrati i ostane uz Bernara Inoa koji se mučio.</s><s>Ino je osvojio Tur, a Lemond je završio drugi 1:42 iza, uz obećanje Inoa da će mu pomoći da osvoji sledeće godine.</s>

<s>1986. godine, Lemond je bio lider tima na Turu uz Bernara Inoa.</s><s>Što se trka bližila početku, sve je bila nesigurnija Inoova podrška.</s><s>Ino je bio u dobroj formi i imao je šansu da osvoji šesti Tur.</s><s>Odlučio je da hronometar na devetoj etapi, odluči ko će od njih imati punu podršku tima.</s><s>Ino je pobedio na hronometru, 44 sekunde ispred Lemonda, koji je prvo morao da menja točak, a nakon nekog vremena i bicikl.</s><s>Na etapi 12, Ino je napao i imao je preko pet minuta ispred Lemonda i drugih pretedenata na generalni plasman.</s><s>Ino je izjavio da je napadao da bi ostavio iza Lemondove rivale, ali nijedan napad nije planirao sa Lemondom.</s>

<s>Na etapi 13, Ino je opet napao rano, ali ga je Lemond prestigao i nadoknadio četiri i po minuta.</s><s>Zadnje tri etape su se vozile u Alpima.</s><s>Na etapi 17, Ino je otpao od glavne grupe i Lemond je uzeo žutu majicu, to je bio prvi put da je Amerikanac obukao žutu majicu na Turu.</s><s>Na etapi 18, Ino je napao rano, ali je uhvaćen, pokušao je opet n spustu, ali nije mogao da se odvoji od Lemonda koji je takođe bio sjajan spustaš.</s><s>Na zadnji uspon, Alp du ez, došli su zajedno i Lemond je stavio ruku na Inoova leđa, kao potvrdu jedinstva i prepustio mu je etapnu pobedu.</s><s>Međutim, to nije bio kraj, Ino je napao i na etapi 19, ali su ga stigli suvozači, Endi Hempstem i Stiv Bauer.</s><s>Lemond je sačuvao prednost ns etapi 20, individualnom hronometru i postao je prvi Amerikanac koji je osvojio Tur de frans.</s><s>Lemond je smatrao da ga je Ino izdao, a kasnije je izjavio da je to bila najteža i najstresnija trka u njegovoj karijeri.</s>

<s>1987—1989</s>

<s>1987. godine, Lemond je nameravao da brani titulu na Tur de fransu, ali se povredio na Tireno—Adriatiko trci, slomio je levi ručni zglob i vratio se u Ameriku da se oporavi i morao je da propusti Tur.</s><s>Nedelju dana pre nego je trebao da se vrati u Evropu, išao je u lov sa zetom i ujakom na ranču, čiji je suvlasnik bio Lemondov otac.</s><s>Trio se razdvojio, a Lemondov zet, Patrik Blejds je čuo kretanje iza sebe i pucao je.</s><s>Ti pokreti bili su od Lemonda, koji je pogođen u leđa u desnu stranu.</s><s>Lemond je bio životno ugrožen, ali je tu patrolirao helikopter i brzo ga prebacio u bolnicu u Kaliforniji, gde je hitno operisan.</s><s>Operacija mu je spasila život.</s>

<s>1988. se vratio biciklizmu, vozio je Điro, ali ga nije završio zbog povrede Drugu godinu zaredom je propustio Tur de Frans.</s><s>Tenzije u timu PDM su bile velike, a Lemond je napustio tim nakon saznanja da se vozači dopinguju i prešao je u manji tim, belgijski ADR.</s>

<s>Nakon što se mučio na Pariz—Nici 1989. godine, Lemond je najavio da će završiti karijeru nakon Tur de Fransa.</s><s>Vozio je Điro d’Italiju kao pripremu za Tur, ali nije imao snage u planinama i nije bio konkurentan.</s>

<s>Na Turu nije bio jedan od favorita, izjavivši da mu je cilj da završi u prvih 20.</s><s>Bez pritiska, Lemond je vozio dobro, na prologu je završio na četvrtom mestu, a zatim je pobedio na hronometru na petoj etapi i uzeo žutu majicu.</s><s>Na desetoj etapi, Lemond je izgubio žutu majicu od bivšeg suvozača, Lorana Finjona.</s><s>Na etapi 15, brdskom hronometru dugom 39 kilometara, Lemond je vratio majicu.</s><s>Finjon je napao na Alp du ezu, Lemond nije mogao da ga prati i izgubio je majicu.</s><s>Finjon je imao 50 sekundi ispred Lemonda, uoči zadnje etape, hronometra.</s><s>Loran Finjon, kao dvostruki šampion Tur de Fransa i dosta dobar hronometraš, bio je veliki favorit i delovalo je nemoguće da mu Lemond uzme 50 sekundi na stazi dugoj 15 km.</s><s>Međutim, Lemond je letio na stazi i osvojio je Tur 8 sekundi ispred finjona, što je najmanja razlika u istoriji Tur de Fransa.</s><s>Nakon toga, Lemond je uspio da osvoji i svetsko prvenstvo, pobedivši ispred Finjona i Šona Kelija.</s>

<s>1990</s>

<s>Nakon osvajanja Tura 1989. godine, Lemond je potpisao ugovor vredan 5.5 miliona, sa Francuskim Tamasom.</s><s>Kako bi se pripremio bolje za Tur de Frans, Lemond je vozio Điro, gde noje igrao zapaženu ulogu i završio je na 105 mestu.</s>

<s>Na Tur de Frans 1990. godine, dolazi kao aktuelni šampion, pridruživši se jačem timu, Lemond je bio prvi favorit za osvajanje.</s><s>Lemond je osvojio Tur ispred Italijana Klaudia Kjapučija i do sada je zadnji vozač koji je uspio da osvoji Tur kao svetski šampion.</s>

<s>U septembru, Lemond je pokušao da odbrani svoju titulu na svetskom prvenstvu, ali je završio na četvrtom mestu.</s>

<s>1991—1994</s>

<s>Lemond je bio pun samopouzdanja pred Tur de Frans 1991. godine, kao aktuelni šampion i u dobroj formi, sa jakim timom, bio je opet favorit.</s><s>Na individualnom hronometru na osmoj etapi, završio je drugi, iza Španca Migela Induraina.</s><s>Izgubivši osam sekundi od Induraina, Lemondu je bilo uzdrmano samopouzdanje.</s><s>Zadržao je žutu majicu još četiri dana, ali na Kol de Turmaleu, na etapi 12, izgubio je majicu i do kraja nije uspio da se povrati, završivši na sedmom mestu.</s>

<s>1992. godine, Lemond je osvojio Tur Dupon, što mu je bila zadnja velika pobeda u karijeri.</s><s>Tur de Frans nije mogao da završi, istakavši da se više ne penje kao nekad.</s>

<s>1993. godine, Lemond je morao da napusti Điro, dva dana pre zadnje etape.</s>

<s>1994. godine, vozio je svoj zadnji Tur de Frans, ali opet nije mogao da ga završi, napustio je Tur pre nego što se pošlo u planine. u decembru je objavio kraj karijere.</s>

<s>Privatni život</s>

<s>Lemond je odrastao živjeći aktivno.</s><s>Bavio se skijanjem, planinarenjem, išao je u lov.</s><s>Kasnije je izjavio da mu je takav način života pomogao da se drži van problema.</s>

<s>Lemond i njegova žena Keti imaju dva sina i kćerku.</s><s>Nakon povlačenja iz biciklizma, vozio je za formula ford 2000. godine, a takođe je i motivacioni govornik.</s><s>Lemond je bio svedok u doping slučaju protiv Flojda Landisa.</s><s>30. januara 2013. doživio je saobraćajnu nesreću, kada je izgubio kontrolu nad automobilom zbog leda i doživio je potres mozga i ne seća se te nesreće.</s>

<s>Trenutno je stručni konsultant na eurosportu.</s>

<s>Vidi još 
 Tur de Frans</s>

<s>Spoljašnje veze</s>

<s>Zvanični veb-sajt
 Profil na biciklističkoj arhivi
 Rezultati Grega Lemonda na Tur de Fransu</s>

<s>Američki biciklisti
Svjetski prvaci u biciklizmu
Pobjednici klasifikacije mladog vozača Tour de Francea
Pobjednici Tour de Francea</s>

